ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2008 අංක 22 දරන මෙත්සිත් ධර්මදූත පදනම
(සංස්ථාගත කිරීමේ) පනත
[සහතිකය සටහන් කළේ 2008 මාර්තු මස 28 වන දින)
ආණ්ඩුවේ නියමය පරිදි මුද්‍රණය කරන ලදී.

2008 මාර්තු මස 28 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදි.

2008 අංක 22 දරන මෙත්සිත් ධර්මදූත පදනම
(සංස්ථාගත කිරීමේ) පනත

මෙත සිත ධර්මදුත පදතම සංස්ථාගත කිරීම සඳහා වූ පනතකි.
‘‘මෙත්සිත් ධර්මදූත පදනම ” යනුවෙන් හඳුන්වනු ලබන සහ සඳහන් පූර්විතාව
කරනු ලබන පදනමක් එකි පදනමේ සාමාජිකයන් එකඟ වූ රීතිවලට
අනුව පදනමේ පරමාර්ථ සහ ඊට අදාළ කාරණා ඵලදායි ලෙස ක්‍රියාවේ
යෙදවීමේ කාර්යය සඳහා මෙතෙක් කල් පිහිටුවා තිබූ හෙයින් ද?
එකී පදනම පිහිටුවනු ලැබුවේ යමි පරමාර්ථ සහ කරුණු සඳහා ද, ඒ
පරමාර්ථ සහ කරුණු මෙතෙක් කල් ඵකී පදනම විසින් සාර්ථකව
ක්‍රියාත්මක කර හා ඉටු කර ඇති හෙයින් සහ එකි පදනම සංස්ථාගත
කරන ලෙස ඉල්ලා ඇති හෙයින් ද, එකී ඉල්ලීම ඉෂ්ට කිරීම මහජන
යහපත පිණිස වන හෙයින් ද

ශ්‍රී ලංකා ප්‍රජාතාන්ත්‍රික සමාජවාදි ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2008 අංක 22 දරන මෙත්සිත් ධර්මදූත පදනම ලුහුඩු නාමය.
(සංස්ථාගත කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්හ වන දින සිට සහ ඉන් පසු
(මෙහි මින් මතු ‘“පදනම '' යනුවෙන් සඳහන් කරනු ලබන) මෙත්සිත්
ධර්මදූත පදනමේ දැනට සාමාජිකයන්ව සිටින තාක් තැනැත්තන් හෝ
මෙයින් සංස්ථාපනය කරනු ලබන සංස්ථාවට මින් මතු සාමාජිකයන්
වශයෙන් ඇතුළත් කර ගනු ලබන තැනැත්තන් (මෙහි මින් මතු
සංස්ථාව” යනුවෙන් සඳහන් කරනු ලබන) ‘මෙත්සිත් ධර්මදූත පදනම”
යන නාමය සහ අභිධානය යටතේ අවිවිඡින්න පැවැත්මක් ඇති
සංස්ථාවක් විය යුතු ය. එකී නාමයෙන් ඵ් සංස්ථාව විසින් ද එයට
විරුද්ධව ද නඩු පවරනු ලැබිය හැකි අතර පොදු මුද්‍රාවක් තබා ගෙන
පාවිච්චි කිරීමේ ද එය ස්වකීය අභිමතය පරිදි වෙනස් කිරීමේ ද පූර්ණ
බලය හා අධිකාරය ඒ සංස්ථාවට ඇත්තේ ය.

3 සංස්ථාව සංස්ථාපනය කරනු ලබන්නේ යම් පොදු පරමාර්ථ සඳහා
ද, ඒ පොදු පරමාර්ථ පහත සඳහන් පරිදි විය යුතු යයි මෙයින් ප්‍රකාශ
කරනු ලැබේ:-

(අ) ශ්‍රී ලංකාව තුළ පොදුවේ බුද්ධ ධර්මයට අදාළ අධ්‍යාත්මික
හා සංස්කෘතික වත් පිළිවෙත් සහ ඉගැන්වීම් ප්‍රවර්ධනය කිරීම
සහ පෝෂණය කිරීම;

(ආ) පුද පූජා පැවැත්වීම මගින් බුද්ධ ධර්මය ප්‍රචලිත කිරීම සහ
අදාළ වත්පිළිවෙත් මගින් බෞද්ධයන් සඳහා මෛත්‍රී -
රත්නය පැතිරවීම;

(ඇ) බුද්ධ ධර්මය ප්‍රචාරය තුළින් ශ්‍රී ලංකාවේ බෞද්ධ ජනතාවගේ
ආර්ථික සහ සමාජයීය වර්ධනයන් ඇති කිරීම සහ ඒ තුළින්
උත්තම ජීවිතයක් ළඟා කර දීම;

(ඈ) දරිද්‍රතාවයෙන් පෙළෙන බෞද්ධ දරුවන්ට මුල්‍ය ආධාර සහ
ශිෂ්‍යත්ව ප්‍රදානය කිරීම;

(ඉ) සංස්ථාවේ පරමාර්ථවලට සමාන පරමාර්ථ ඇත්තා වූ යම්
විදේශීය හෝ දේශිය යම් ආයතනයක් හෝ සංවිධානයක්
සමග සහයෝගයෙන් ක්‍රියා කිරීම හෝ ඒකාබද්ධ වීම.

මේ පනතේ සහ වෙනත් යම් ලිඛිත නීතියක විධිවිධානවලට
යටත්ව බැංකු ගිණුම් විවෘත කිරීමේ, පවත්වා ගෙන යාමේ සහ වැසීමේ ද
ඇප ඇතිව හෝ නැතිව මුදල් ණයට ගැනිමේ සහ ලබාගැනීමේ ද, ආධාර
මුදල් හෝ පරිත්‍යාග භාර ගැනීමේ හා එකතු කිරීමේ ද, ස්වකිය මුදල්
ආයෝජනය කිරීමේ සහ සංස්ථාවේ පරමාර්ථ ඉටු කර ගෙන යාම සඳහා
අවශ්‍ය නිලධරයන් සහ සේවකයන් බඳවා ගැනීමේ, සේවයේ නියුක්ත
කරවීමේ සහ සේවයෙන් පහකරවීමේ සහ සේවයෙන් අස් කිරිමේ ද බලය
ඇතුළුව, සංස්ථාවේ පරමාර්ථ හෝ ඒ අතුරෙන් යම් පරමාර්ථයක්
ප්‍රවර්ධනය කිරීම සහ වැඩිදියුණු කිරිම සඳහා අවශ්‍ය වන හෝ යෝග්‍ය
වන සියලු ක්‍රියා, කාරණා සහ දේවල් ඉටු කිරීමේ සහ ක්‍රියාත්මක කිරීමේ
බලය සංස්ථාවට ඇත්තේ ය.

5. (1) සංස්ථාවේ කටයුතු ඒ සඳහා තෝරා පත්කරගන්නා ලද
කළමනාකරණ මණ්ඩලයක් විසින් සංස්ථාවේ රිති වලට යටත්ව
පරිපාලනය කරනු ලැබිය යුතු ය.

(2) සංස්ථාවේ පළමු වන කළමනාකරණ මණ්ඩලය මේ පනත ආරම්භ
වන දිනයට පෙරාතුව ම වූ දිනයේ දී ධුර දැරූ පදනමේ කළමනාකරණ
මණ්ඩලයෙන් සමන්විත විය යුතු ය.

(3) සංස්ථාවේ පළමු කළමනාකරණ මණ්ඩලය මේ පනත ක්‍රියාත්මක
වීම ආරම්භ වීමේ දින සිට අවුරුදු තුනක කාලයක් සඳහා ධුර දැරිය
යුතු ය.

6. (1) සංස්ථාව විසින් යම් මහා සභා රැස්වීමක දී ඊට පැමිණ සංස්ථාවේ රීති.
ඡන්දය දෙන සාමාජිකයන්ගෙන් තුනෙන් දෙකකට නොඅඩු බහුතර
ඡන්දයෙන් මේ පනතේ සහ වෙනත් යම් ලිඛිත නීතියක විධි විධාන වලට
අනනුකූල නොවන පරිදි පහත දැක්වෙන සියලු කාරණා හෝ ඉන් කිසිවක්
සඳහා කලින් කල රීති සෑදීම නීත්‍යනුකූල වන්නේ ය:-

(අ) සාමාජිකයන් වර්ග කිරීම. එක් එක් පන්තියට අයත්
සාමාජිකයන් විසින් ගෙවිය යුතු ගාස්තු, ඔවුන් ඇතුළත් කර
ගැනීම, ඔවුන් නෙරපීම හෝ ඉල්ලා අස්වීම;

(ආ) කළමනාකරණ මණ්ඩලය තෝරා පත් කර ගැනීම, නිලධරයන්
ධුර අත්හැරීම හෝ ධුරයෙන් ඉවත් කිරීම සහ භාරකාර
මණ්ඩලයේ නිලතල, කාර්ය සහ චර්යාව;

(ඇ) සංස්ථාවේ විවිධ නිලධරයන්, අනුයෝජිතයන් සහ සේවකයන්
පත් කිරීම. ඔවුන්ගේ බලතල, කාර්ය සහ කර්තව්‍ය ;

(ඈ) කළමනාකරණ මණ්ඩලයේ, සංස්ථාවේ හෝ යම් අනුකාරක
සභාවක රැස්වීම්වල දී පිළිපැදිය යුතු කාර්ය පටිපාටිය. එම
රැස්වීම් කැඳවීම සහ පැවැත්වීම, එම රැස්වීම්වල දී පුරප්පාඩු
පිරවීම, දැන්වීම් සහ න්‍යාය පත්‍ර, රැස්වීම් පිළිබඳ ගණ පූරණය
සහ එහි දී කටයුතු කරගෙන යාම;

(ඉ) සභාවේ සහ සංස්ථාවේ සාමාජිකත්වය සඳහා සුදුසුකම් හා
නුසුදුසුකම්; සහ

(ඊ) සංස්ථාවේ දේපළ පරිපාලනය කිරීම, කළමනා කරණය කිරිම
සහ එහි පරමාර්ථ මුදුන්පත් කර ගැනීම.

(2) සංස්ථාවේ රීති මේ වගන්තියේ (1) වන උපවගන්තිය යටතේ
සාදන ලද රීතියක් මෙන් එවැනි රැස්වීමක දි එවැනිම ආකාරයෙන්
සංශෝධනය කිරීම, වෙනස් කිරීම, ඊට යමක් එකතු කිරිම හෝ පරිවිඡින්න
කිරිම කරනු ලැබිය හැකි ය.

(3) සංස්ථාවේ සාමාජිකයන් තත්කාලයේ බලපවත්නා සංස්ථාවේ
රීති වලට යටත්විය යුතුය.

7. (1) සංස්ථාවේ කළමනාකරණ මණ්ඩලය විසින් සංස්ථාවේ
ආදායම හා වියදම පිළිබඳව නිසි ගිණුම් තැබීමට සැළැස්විය යුතු ය.
(2) ත්‍යාග, පරිත්‍යාග, තෙස්තමේන්තු නියාදන, පැවරිම්, දායක මුදල්
හෝ ගාස්තු වශයෙන් ලැබෙන සියලු මුදල් සංස්ථාවේ නමින් සංස්ථාවේ
කළමනාකරණ මණ්ඩලය විසින් තිරණය කරනු ලබන රජයේ බැංකු
එකක හෝ වැඩි ගණනක තැන්පත් කරනු ලැබිය හැකි ය.

(3) සංස්ථාවේ දේපළ පුනරුත්ථාපනය කිරිම සහ සංවර්ධනය කිරීම
සඳහා යම් ක්ෂය අරමුදලක්, සංචිතයක් හෝ නිදන් අරමුදලක් සංස්ථාව
විසින් ඇති කරනු ලැබිය හැකි ය.

(4) සංස්ථාව විසින් පත් කරනු ලැබිය හැකි පරිදි වූ සුදුසුකම් ලත්
විගණකවරයකු හෝ විගණකවරුන් විසින් සංස්ථාවේ ගිණුම් විගණනය
කරනු ලැබිය යුතු ය.

8. (1) සංස්ථාවේ ලාභ නොලබන සංවිධානයක් ලෙස සංවිධානය
කොට ක්‍රියාත්මක කරනු ලැබිය යුතු අතර, සංස්ථාවේ වාසි, ලාභ හෝ
ලාභාංශ කිසිවක් වේ නම් ඉන් කිසිම කොටසක් සාමාජිකයන් අතර බෙදා
දෙනු නොලැබිය යුතුය.

(2) සංස්ථාව විසුරුවා හරිනු ලබන විටක සංස්ථාවේ ණය සහ බැරකම්
ගෙවනු ලැබීමෙන් පසුව ඉතිරි වන සියලු වත්කම් හුදෙක් පුණ්‍ය, ආගමික
හෝ සංස්කෘතික කටයුතු සඳහාම පිහිටුවනු ලැබ ඇති හෝ සංවිධානය
කරනු ලැබ ඇති යම් අරමුදලක හෝ සංවිධානයක යහපත සඳහාම
පමණක් පවරා දෙනු ලැබිය යුතු ය.

(1) සංස්ථාවට එහි ම අර මුදලක් තිබිය යුතු අතර, සංස්ථාව
සඳහා සහ වෙනුවෙන් මෙතෙක් භාර ගන්නා ලද හෝ මින් මතු භාරගනු
ලබන ත්‍යාග, රික්තවරණ, පැවරීම්, ග්‍රාහක මුදල්, දායක මුදල්, ගාස්තු
හෝ ප්‍රදාන කළමනාකරණ මණ්ඩලය විසින් තිරණය කරනු ලබන පරිදි
එක් බැංකුවක හෝ බැංකු වැඩි ගණනක, සංස්ථාවේ බැරට තැන්පත්
කරනු ලැබිය යුතු ය.

(2) මේ පනත යටතේ ස්වකීය බලතල, කාර්ය සහ කර්තව්‍ය ක්‍රියාත්මක
කිරීමේ දී සහ ඉටු කිරීමේ දී සංස්ථාව විසින් දරන ලද වියදම් කිසිවක්
පියවීමට අවශ්‍ය සියලු මුදල් අරමුදලින් ගෙවනු ලැබිය යුතු ය.

10. මෙම පනත ක්‍රියාත්මක වීම ආරම්භවන දිනට පෙරාතුව ම වූ
දිනයේ දී පදනම විසින් ගෙවිය යුතුව තිබූ සියලුම ණය සහ බැරකම්
මෙයින් සංස්ථාපනය කරනු ලබන සංස්ථාව විසින් ගෙවනු ලැබිය යුතු
අතර, එදිනට පදනමට අයවිය යුතුව තිබුණු සියලුම ණය සහ දායක
මුදල් සහ පරිත්‍යාග මෙම පනතේ කාර්ය සඳහා සංස්ථාවට ගෙවනු ලැබිය
යුතු ය.

11. යමක් මිලදි ගැනීමකින්, ප්‍රදානයකින්. ත්‍යාගයකින්,
තෙස්තමේන්තු නියාදනයකින් හෝ වෙනත් ආකාරයකින් සංස්ථාව සතු වන
කවර හෝ චංචල හෝ නිශ්චල දේපළක් අත්කර ගැනීමට, දැරීමට
සංස්ථාවට නීතියෙන් බලය හා හැකියාව තිබෙන අතර, ඒ සියලු දේපළ
රීති වලට යටත්ව ඒවා විකිණීමේ, උකස් කිරීමේ, බදු දීමේ, හුවමාරු කිරිමේ
හෝ වෙනත් යම් ආකාරයකින් බැහැර කිරීමේ පූර්ණ බලය සහිතව මෙම
පතතේ කාර්ය සඳහා සංස්ථාව විසින් දැරිය යුතු ය.

12. සංස්ථාවේ මුද්‍රාව සභාපති, ලේකම් සහ භාණ්ඩාගාරික ඉදිරිපිට
දී මිස කවර වූ හෝ සාධන පත්‍රයකට නොතැබිය යුතු අතර, තමන්
පැමිණ සිටි බවට සලකුණක් වශයෙන් ඔවුන් විසින් ඒ සාධන පත්‍රයෙහි
තම නම අත්සන් කළ යුතු ය. එසේ කරනු ලැබූ අත්සනක් සාක්ෂිකරුවකු
වශයෙන් යම් තැනැත්තකු විසින් කරනු ලැබූ අත්සනකට පරිබාහිරව
විය යුතුය.

13. ජන රජයේ හෝ යම් රාජ්‍ය මණ්ඩලයක හෝ සංස්ථාවක හෝ
වෙනත් තැනැත්තකුගේ හෝ අයිතිවාසිකම්වලට මේ පනතෙහි ඇතුළත්
කිසිවකින් හානියක් හෝ බලපෑමක් නොවන්නේය.

14. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවයක් ඇති වුවහොත්, එවිට, සිංහල භාෂා පාඨය
බල පැවැත්විය යුතුය.